Kaartjieverkope vir Afrikaans is Groot 2020 vir eers op ys | Pretoria News
LOCAL TIME: 12:26 am | Thursday, 04 June
Where am I? ShowMe™ » Pretoria > News > Northern Gauteng News > Kaartjieverkope vir Afrikaans is Groot 2020 vir eers op ys
Date: May 14, 2020 | Posted in Events & Entertainment | News | Northern Gauteng News | Pretoria News
Weens die deurlopende beperkings op sosiale geleenthede en byeenkomstes tydens die onderskeie vlakke van die nasionale COVID-19-inperking, sal kaartjieverkope vir vanjaar se Afrikaans is Groot-konserte tot verdere kennisgewing uitgestel word. Soos in vorige persverklarings uiteengesit, sou kaartjieverkope Dinsdag, 28 April 2020, vir die konsertreeks gedurende November, in Pretoria, geopen het.
Die organiseerders en vervaardigers voel dat in die lig van die huidige COVID-19 risiko-aanpassings en strukture wat deur die regering ingestel is, die veiligheid van ons ondersteuners eerste prioriteit is. Dus sal alle kaartjieverkope vir enige groot projekte vir eers uitgestel word tot duidelike riglyne ten opsigte van sosiale byeenkomste vanaf die regering ontvang is.
Afrikaans is Groot gaan intussen voort om jou te vermaak en die betowering na die gemak van jou eie huis te bring deur middel van ons INbly-Konserte en stayIN-Concerts platforms wat spesiaal ter ondersteuning van ons kunstenaars geskep is.
Die Afrikaans is Groot-span bly dankbaar vir jul onbaatsugtige ondersteuning en hulle sien uit na groot dinge op beide die INbly-platforms, asook na die lewendige konserte sodra die grendeltyd verby is.